|  |  |
| --- | --- |
| Regulativ for hønsehold |  |

|  |
| --- |
|  |
| Natur, vand og miljø |
| vordingborg.dk |

|  |
| --- |
| **Vordingborg Kommune**Østergårdstræde 1A4772 Langebæk |

Regulativ for hønsehold

Udgivet af Vordingborg Kommune, december 2022

Udarbejdet af: Vibeke Schellerup Holm

# Regulativ for hønsehold

Inden du etablerer et hold af fjerkræ eller fugle, er der en række forhold du bør overveje:

* Hold af fjerkræ og fugle kan give anledning til støj og lugtgener
Det er derfor altid en god ide at orientere sine naboer om planerne om at holde fjerkræ/fugle.
* Drøft placeringen af hønsegård, voliere m.v. med de berørte naboer for at imødekomme klager.
* Indret altid hønsegård m.v. så du overholder Fødevarestyrelsens krav om indretning i forbindelse med fugleinfluenza.
På den måde sikrer du at dit fjerkræ ikke smittes af vilde fugle, samt at dit hobbydyrehold ikke er årsag til udbrud hos andre.

Fødevarestyrelsens krav om indretning kan findes på deres hjemmeside: [foedevarestyrelsen.dk](https://www.foedevarestyrelsen.dk/)

Regulativet er lavet i henhold til bekendtgørelse om miljøregulering af visse aktiviteter, BEK. Nr. 844 af 23. juni 2017.

**§ 1 Gyldighedsområde**

Stk. 1 Regulativet er gældende for hobby fuglehold – herunder høns, duer og andre fugle i byzone, sommerhusområder og områder som ved lokalplan er overført til boligformål eller blandet erhverv.

Stk. 2 Såfremt der i en gældende; byplanvedtægt, lokalplan eller servitutter er bestemmelser som regulerer hold af fjerkræ eller fugle, er disse forsat gældende.

**§ 2 Regler for indretning og drift**

Stk. 1 Fugleholdets størrelse skal tilpasses forholdene.
 Der må dog højest være 15 stk. høns eller kyllinger, inkl. Maks 1 hane.
 Hold af andre fjerkræ- og fugletyper må maksimalt modsvare det tilladte hønsehold.

Stk. 2 Det er tilsynsmyndighedernes vurdering om et fuglehold er tilpasset forholdene og ikke overstiger, hvad der svarer 15 stk. høns eller kyllinger.

Stk. 3 Hønsegårde eller lignende skal etableres mindst 2,5 m fra skel, medmindre der er etableret et fast og tilstrækkeligt tæt hegn i skel.
 Hønsehuset skal opfylde krav om placering på grund jf. bygningsreglementets krav herom.

Stk. 4 Fugleholdet må ikke give anledning til støjgener.
Kommunalbestyrelsen kan give påbud om at støj fra et fjerkræ- eller fuglehold skal nedbringes, hvis støjen efter tilsynsmyndigheden er til gene.

Stk. 5 Ved hold af haner og hanekyllinger skal fjerkræholdet holdes inde i mørklagt hønsehus i tidsrummet:

 Mandag – fredag: kl. 22.00 – 7.00
Lørdage, søndage, samt helligdage kl. 22.00 – 8.00

 Hønsehuset vil kunne kræves lys- og støj isoleret, efter konkret vurdering af Vordingborg Kommune.

Stk. 6 Hønseholdet må ikke give anledning til lugtgener.

Stk. 7 Udmugning skal foretages ofte, og gødningen skal håndteres på en af følgende måder:

* Gødningen fjernes fra ejendommen umiddelbart efter udmugning.
* Gødningen opbevares i lukkede beholdere ind til bortskaffelse.
* Gødningen nedgraves umiddelbart efter udmugning. Nedbringning af gødning skal foretages på en sådan måde, at det ikke giver anledning til forurening af grundvand, jord, eller overfladevand.

Stk. 8 Oplag af foder, strøelse og lignende skal opbevares i lukkede beholdere, så det ikke giver anledning til tilhold af rotter.

Stk. 9 Fugleholdet må ikke fodres så det tiltrækker rotter.

**§ 3 Dispensation og klage**

stk. 1 Kommunalbestyrelsens afgørelse i medfør af dette regulativ, kan ikke påklages til anden administrativ myndighed.

Stk. 2 Kommunalbestyrelsen kan efter ansøgning dispensere fra reglerne i § 2, hvis de individuelle forhold taler for det.

Stk. 3 Regulativet gør sig ikke gældende for Vordingborg Fjerkrækoloni, beliggende i Vindrosen, 4760 Vordingborg

**§4 Overtrædelse af regulativet**

Stk. 1 Overtrædelse af regulativets §2 kan straffes med bøde.

Stk. 2 Hvis et fjerkræ- eller fuglehold efter tilsynsmyndighedens opfattelse giver anledning til gener som ikke kan afhjælpes, kan kommunalbestyrelsen nedlægge forbud mod fjerkræ- eller fugleholdet.

**§5 Ikrafttrædelse**

Stk. 1 Regulativet træder i kraft den 1. december 2022.
Eksisterende fjerkræ- og fuglehold skal dog først indrettes og drives i overensstemmelse med regulativet 12 måneder efter ikrafttrædelse.

|  |
| --- |
| **Vordingborg Kommune**Postboks 200Østergårdstræde 1A4772 LangebækTlf. 55 36 36 36 |